GARANCIÁLIS FELTÉTELEK

A Metalbörze KFT.garancianyilatkozata (a „Garancia”)

* kizárólag Metal Börze KFT. által gyártott és forgalmazott

AMMOR termékekre

* az alapanyagára, valamint
* bevonatára (a „Bevonat”)

vonatkozó, a Garancia 3. pontjában részletesebben ismertetett tulajdonságaira érvényes;

* kizárólag a jelen Garanciában megjelölt épületen („Épület”) beépített AMMOR termék alapanyagára és bevonatára terjed ki; és
* jogosultságot kizárólag
* a terméket közvetlenül METÁL BÖRZE KFT. cégtől vagy egy, az AMMOR termék beépítésére jogosult szakkivitelezőtől végfelhasználóként megvásárló, itt megnevezett azon ügyfélnek, valamint az ügyfél azon jogutódjának biztosít, akinek a tulajdonában az épület van.

**Az ügyfélnek a garancia által biztosított védelmére a következőkben megjelölt rendelkezések, feltételek és korlátozások vonatkoznak:**

* A garancia által érintett AMMOR termék bevonatos alumíniumból készül, amely a gyártás időpontjában a következő szabványoknak felel meg:
* alumínium: EN 1396 - 2007
* bevonat: EN 13523 minden része.
* A garancia időtartama („garanciaidő”) 40 év, amely azon a napon veszi kezdetét, amikor a METÁL BÖRZE KFT. az AMMOR termék első részletét közvetlenül az ügyfélnek, vagy az AMMOR kivitelező partnernek leszállította. Irányadó a METÁL BÖRZE KFT. által az ügyfél vagy a kivitelező partner számára kiállított szállítólevél keltezése.
* A METÁL BÖRZE KFT. cég garanciát vállal arra, hogy a garanciaidő alatt
* az AMMOR termék alapanyagán törés, korrózió (rozsdásodás) vagy fagy következtében nem jelentkeznek olyan elváltozások, amelyek az AMMOR termék mechanikai működését befolyásolják;
* az AMMOR termék bevonata nem pattogzik le, nem hólyagosodik fel, nem pereg le, nem reped el és nem törik (eltekintve az enyhe, kis törésektől vagy repedésektől, amelyek a bádogozás, vagy a beépítés következtében a széleken vagy a vágási helyeken alakulhatnak ki); és
* az AMMOR termék bevonatán nem lép fel egyenetlen fakulás (eltekintve azoktól a fakulásoktól, amelyeknek az az oka, hogy a bevont felületeket a napsugárzás és/vagy az időjárás hatásai egyenetlenül érték).
* A garancia érvényességének előfeltételei:
* az AMMOR termék szakszerű beépítése, egy erre jogosult szakkivitelező által, a kivitelezés/szerelés időpontjában érvényes, AMMOR alkalmazástechnikai/kivitelezési útmutató, a szakma elismert szabályai, a törvényi előírások, valamint a fennálló, ide vonatkozó szabványok szerint, tervezési és épületfizikai hibáktól mentesen;
* eredeti AMMOR tartozékok kizárólagos alkalmazása a szerelés/kivitelezés során;
* az AMMOR termék olyan környezetben történő beépítése, amilyeneket az EN 1396:2007, C.1 táblázat 1-től 3-ig kategória meghatároz (a 4. kategóriába tartozó agresszív ipari, tengeri és tengerparti környezet kivételével). A festékbevonatra vonatkozó garancia csak az AMMOR termék külső- (szín-) oldalának eredeti bevonatára érvényes, átfestett felületekre vagy javítófestékkel javított felületekre nem.
* A garanciaszolgáltatások nem terjednek ki az AMMOR termék alapanyagának és festékbevonatának károsodásaira, ha az
* annak a következménye, hogy az AMMOR terméket nem a fent említett feltételeknek megfelelő módon szerelték/kivitelezték;
* természeti csapás, árvíz vagy egyéb vis major esemény, vagy annak a következménye, hogy az AMMOR termék alkalmanként vagy folyamatosan vízbe, vagy más folyékony, vagy szilárd közegbe merül;
* annak a következménye, hogy az AMMOR terméket korróziós hatású légkörben viszik fel (pl. vegyi gőzök vagy sóköd), vagy egyéb, a környezettel vagy más épületrészekkel kölcsönhatásban fellépő (elektro-) kémiai reakciók következménye;
* az AMMOR termék hibás feldolgozásának a következménye;
* annak a következménye, hogy az AMMOR termék alapanyagát vagy festékbevonatát az építkezés helyszínére történő kiszállítás előtt, vagy az építkezésen történő tárolás alatt, vagy egyébként az AMMOR termék beépítése előtt károsító hatások érik;
* személyek vagy bármilyen jellegű tárgyak által az AMMOR terméken okozott mechanikai vagy egyéb fizikai sérülések következménye;
* olyan károsodás, amire valamilyen biztosítás van érvényben.
* FIGYELEM: A garancia az AMMOR termék alapanyagának vagy festékbevonatának kizárólag olyan károsodására terjed ki, amely a garanciaidőn belül következik be, és amelyet az ügyfél 30 napon belül azt követően, hogy a garanciális esetet az ügyfél először megállapította vagy megállapíthatta volna, írásban (a garancia bemutatása mellett) közöl.
* Jogos garanciaigény esetén a METÁL BÖRZE KFT. cég a saját belátása szerint
* az alapanyagot vagy a festékbevonatot javítás, vagy felújítás útján kijavítja; vagy
* az AMMOR terméket, amennyiben az sérült alapanyagból, vagy festékbevonattal készült, a szereléssel/kivitelezéssel megbízott (vagy ehelyett az ügyfélhez legközelebbi) kivitelező partnernek történő ingyenes kiszállítás útján kicseréli. A METÁL BÖRZE KFT. cég jogosult az AMMOR termékek és/vagy az AMMOR termékek festékbevonatának gyártását bármikor leállítani, vagy módosítani. Amennyiben a kicserélendő AMMOR termék vagy az újbóli bevonáshoz szükséges festék ezen okból már nem állna rendelkezésre, akkor a METÁL BÖRZE KFT cég a saját belátása szerint hasonló minőségű terméket vagy festékbevonatot választ.

Kijavított vagy kicserélt AMMOR termék esetén erre a termékre az eredetileg beépített termék garanciaidejének hátralévő része érvényes.

Az eredetileg beépített AMMOR termék és a cseretermék, ill. az új bevonat közti színeltérések természetes öregedésnek számítanak, és nem jelentik a garanciaszolgáltatás hiányosságát. A rossz alapanyagból vagy rossz festékbevonatból származó közvetett és egyéb károkat a METÁL BÖRZE KFT cég nem téríti meg.

* A garancia nem korlátozza az ügyfélnek a szereléssel/kivitelezéssel megbízott szakkivitelezővel, valamint azzal a kereskedővel szemben fennálló igényeit, akitől az AMMOR terméket beszerezte.
* A garanciára kizárólag a magyarországi jog alkalmazandó. A garanciával kapcsolatos igényeket illetően a METÁL BÖRZE KFT vállalati székhelyén lévő magyar bíróság illetékes.

METÁL BÖRZE KFT . 2310 Szigetszentmiklós Szerelő u 3.

megrendeles@ammor.hu, [www.ammorhu](http://www.ammorhu)